Hotels in Exeter - Book Rooms Online
Topsham Road, Exeter, Devon, GB plaas | Marlene Jordaan – murphy se wet
Tag Archives: plaas
Hoe ek agter die kapstok weggekruip het, Dallas-style.
Posted on Augustus 24, 2012 by Marlene Murphy Jordaan
Ek onthou daardie wysie baie goed. Ta TAAAA ta TA ta ta tada TAAAAA. Elke Dinsdagaand nege-uur.
Dan was hul dogtertjie mos lankal in droomland, het die twee Van der Merwe-ouers gereken. Veilig weg van die stomende avonture van die losbandige Southforkers, toegewikkel in my baba-plaaskombers.
Min het hulle geweet ek het, elke keer as die kenwysie begin speel het, saggies my deur oopgemaak, my asem opgehou en gang af gesluip. Tot agter die kapstok.
Daar kon ek, as ek net reg sit, die TV net-net by die hoekie van die gangmuur sien verbysteek, buite die oog van die Ouers.
Wanneer my pa opgestaan het om vir hom nog ‘n dop te gaan ingooi (dit was redelik gereeld), het ek tjoepstil gesit en gewag dat hy verbykom. Hoe later die aand, hoe minder die kans dat hy my gaan raaksien, het ek geweet. Dan het ek saggies by die eetkamerdeur ingegelip en in die donker weggekruip tot hy weer terug was in sy gemakstoel.
So het ek Dallas vir jare gevolg. Later van tyd, toe ek groter was, het ek dit wettiglik gevolg, saam met my ma. Teen daardie tyd was my pa nie meer so baie by die huis nie, en my band met haar nouer.
Een van my lekkerste T-hemde was een met die woorde op: I Hate JR. Daar was nie ‘n mens wat nie geweet het wat daardie woorde beteken nie, en het vir my baie aandag besorg.
Nog later is ek koshuis toe, en ek onthou hoe die koshuisvader soms die ouer meisies toegelaat het om dit te kyk, maar net as ‘n spesiale vergunning. Dan het ons jonger meisies ook skelm deur die traprelings geloer.
Toe my ouers geskei is, het ek en my ma baie wat vir ons dierbaar was, agtergelaat op die plaas. Haar klipversameling het onder die boom by die agterdeur gebly, daar was nie plek vir dit by die meenthuis in die dorp nie. My twee boerboele het ook agtergebly.
Ons het egter nog steeds saam Dallas gekyk. Later ook ander shows, soos Murder She Wrote en LA Law. Later, wanneer ek van universiteit af teruggekom het, het ons baie keer die telefoon onbeantwoord gelaat wanneer ons een van ons ‘saamkykstories’ gekyk het.
Ek het my klein gemaak agter die linkerkantste sykant, om Dallas te kyk.
So, wanneer die deuntjie weer eersdaags op die TV speel, gaan ek ‘n spesiale herinnering in my hart hou. Die kapstok staan nou in my eie huis, en ek het nou self ‘n generasie wat eers nie mag kyk nie.
Posted in Ander tiksels	| Tagged dallas,jr ewing,kapstok,marlene jordaan,murphy,plaas	| 30 Replies
27,111 keer geklap, maar ek belowe ek klap nie sommer terug nie!
My week on Twitter 🎉: 1 Retweet, 385 Retweet Reach, 2 New Followers. See yours with sumall.com/performancetwe… https://t.co/WYfWYatkIy 3 weeks ago
My week on Twitter 🎉: 5 Mentions, 37 Likes, 6 Retweets, 5.82K Retweet Reach, 3 Replies. See yours with… twitter.com/i/web/status/1… 1 month ago
So if you lose your cry. No way. Well done Osaka. Keep your cool. #serena 1 month ago
My week on Twitter 🎉: 1 Mention, 1 New Follower, 1 Reply. See yours with sumall.com/performancetwe… https://t.co/rIhElu0rq5 3 months ago
RT @poniewozik: The Red Hen should have just taken Sarah Sanders' order, then spent an hour saying, "We'll get back to you on that." 3 months ago